反客為主 反客爲主是兵法三十六計的第卅計 原文為乘隙插足扼其主機漸之進也 按曰為人驅使者為奴為人尊處者為客不能立足者為暫客能立足者為久客客久而不能主事者為賤客能主事則可漸握機要而為主矣故反客為主之局第一步須爭客位第二步須乘隙第三步須插足第四足須握機第五步乃成功為主則並人之軍矣此漸進之陰謀也如李淵書尊李密密卒以敗漢高視勢未敵項羽之先卑事項羽使其見信而漸以侵其勢至垓下一役一舉亡之